يا حبنا الكبير

يا حبنا الكبير اغنيه مصريه الفها عبد الفتاح مصطفى و لحنها رياض السنباطى و غنتها ام كلثوم فى 23 يوليو  سنة 1965

 كلمات 

ياحبنا الكبير و الأول و الأخير

يا حبنا الكبير و الأول و الأخير

يا ضاممنا تحت ضلك و ف خيرك الكتير

يا حبيب كل الحبايب الحاضر و اللى غايب

ملايين لكن ف حبك كلنا اهل و قرايب

تجمعنا كلمتك تدفعنا ثورتك

و الفرحه فرحتك و النصره نصرتك

و ف أعيادك نهنى و نغنى غنوتك

تعيش وتسلم تعيش و تسلم تعيش و تسلم يا وطنى

.....

يا حب فاق كل الحدود يا أغلا عندى م الوجود

انت نشيدى للفدا و للبطوله و الخلود

افديك بروحى بروحى و بكل غالى

و يعلا اسمك يعلا يعلا مدا الليالى

و اصافى اللى يصافيك و اجافى اللى يجافيك

و كل يوم من عمرى بيزيدنى حب فيك

تعيش و تسلم تعيش و تسلم تعيش و تسلم يا وطنى

.....

جمايلك علينا شايلينها ف عينينا

نوفى و انت توفى اكتر ما وافينا

د احنا فوق ضفافك عشنا و ارتوينا

و ف شمسك زرعنا و ف ضلك جنينا

تعيش و تسلم تعيش و تسلم تعيش و تسلم يا وطنى

.....

جهادنا فى سبيل مجدك صلاه

و حبك طاعه يرضاها الاله

و الاستشهاد علا ارضك حياه

يا حبنا الكبير الاول و الأخير

يا ضاممنا تحت ضلك و ف خيرك الكتير

تجمعنا كلمتك تدفعنا ثورتك

و ف اعيادك نهنى و نغنى غنوتك

تعيش و تسلم تعيش و تسلم تعيش و تسلم يا وطنى

.....

تعيش و نفرح بعيدك ولا تخلف المواعيد

تملا سمانا فرح و أرضنا أناشيد

و بكل نبضة أمل نملا القلوب تغريد

و بكل دقة عمل توهبنا عمر جديد

اعلا بهمة رجالك و اكتب صحايف نضالك

و ابلغ بشعبك آمالك و بثورتك و بجمالك

تعيش و تسلم يا وطنى

 شوف كمان 
ليستة اغانى ام كلثوم

لينكات برانيه
 يوتيوب يا حبنا الكبير
https://m.youtube.com/watch?v=meHjGd_cxfg
مصادر

تصنيف:اغانى وطنيه مصريه
تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى